Justiits- ja digiminister

Kohtute Haldamise Nõukoda

Justiitsministeerium palus Harju Maakohtu 11.03.2025 üldkogul anda arvamus kohtunik Liina Naaber-Kivisoo nimetamiseks Harju Maakohtu esimehe ametikohale. Harju Maakohtu üldkogu ei toetanud Liina Naaber-Kivisoo kandidatuuri.

Harju Maakohtu kohtunikud taunivad olukorda, kus üldkogule esitati vaid üks kohtu esimeheks kandideerinud isik. KS § 12 lg 1 sätestab, et maakohtu esimees nimetatakse esimese ja teise astme kohtunike seast seitsmeks aastaks. Kohtu esimehe nimetab valdkonna eest vastutav minister, kuulanud ära selle üldkogu arvamuse, mille esimeheks kohtunik nimetatakse.

Eeltoodust tulenevalt võib minister justiits- ja digiministeeriumi põhimääruse p 18 alapunkti 22 kohaselt moodustada nõuandva õigusega komisjone, kuid sisulise arvamuse hinnangu selle kohta, milline kandidaat võiks osutada valituks, peaks andma vastava kohtu üldkogu.